Muutettu ehdotus: NEUVOSTON ASETUS tiettyjä maataloustuotteita koskevista erityistoimenpiteistä Azorien ja Madeiran hyväksi (komission EY:n perustamissopimuksen 250 (2) artiklan nojalla esittämä)

PERUSTELUT

Komissio hyväksyi 29. marraskuuta 2000 viitenumerolla KOM(2000) 791 - 2000/0314 (CNS) tehdyn ehdotuksen asetukseksi tiettyjä maataloustuotteita koskevista erityistoimenpiteistä Azorien ja Madeiran hyväksi. Ehdotus toimitettiin neuvostolle ja Euroopan parlamentille 1. joulukuuta 2000.

Ratkaisun löytämiseksi maitoalan ongelmiin ja alan rakenteiden muuttamiselle suotuisien edellytysten luomiseksi Azorien alueella, jonka maatalous on suuresti riippuvainen maitotuotteiden tuotannosta, ja koska tämä riippuvuus yhdessä muiden syrjäiseen sijaintiin liittyvien haittojen kanssa haittaa alueen talouden kehitystä, komissio tekee neuvostolle lisäehdotuksen tiettyjä maataloustuotteita koskevista erityistoimenpiteistä Azorien ja Madeiran hyväksi annetun neuvoston asetuksen muuttamisesta.

Nyt käytössä olevien tietojen mukaan tämä yksinomaan Azoreihin kohdistettava toimenpide koskee enintään 73 000:ää maitotonnia, mikä on 3,86 prosenttia Portugalin kiintiöstä.

Komissio esittää muutettuna ehdotuksena tämän säännösluonnoksen, jolla pyritään ratkaisemaan edellä mainittu ongelma tiettyjä maataloustuotteita koskevista erityistoimenpiteistä Azorien ja Madeiran hyväksi annetussa asetusehdotuksessa.

Neuvostoa pyydetään tutkimaan tämä muutettu ehdotus alkuperäisen ehdotuksen kanssa.

2000/0314 (CNS)

Muutettu ehdotus: NEUVOSTON ASETUS tiettyjä maataloustuotteita koskevista erityistoimenpiteistä Azorien ja Madeiran hyväksi

1. Lisätään johdanto-osaan kappale seuraavasti:

"(17 a) Maataloustoiminta Azorien saarilla on suuresti riippuvainen maitotuotteiden tuotannosta. Tämä riippuvuus yhdessä muiden syrjäiseen sijaintiin liittyvien haittojen ja toimeentulovaihtoehtojen puuttumisen kanssa haittaa alueen talouden kehitystä. Olisi otettava huomioon saarten paikallistuotannolla tyydytettävät kulutustarpeet ja poikettava neljän markkinointivuoden ajan markkinointivuodesta 1999-2000 alkaen joistakin maidon ja maitotuotteiden yhteisen markkinajärjestelyn tuotantorajoituksia koskevista säännöksistä kehitysasteen ja paikallisten tuotanto-olosuhteiden huomioon ottamiseksi. Vaikka toimenpide poikkeaa perustamissopimuksen 34 artiklan 2 kohdan toisen alakohdan määräyksistä, se on rajoitettu koskemaan saariston maidontuottajia ja sen taloudellinen merkitys Portugalin kokonaiskiintiöön nähden on hyvin vähäinen. Toimenpiteellä on tarkoitus sen soveltamisaikana jatkaa alan uudelleenjärjestelyä saaristossa ilman, että se haittaa maitotuotteiden markkinoita tai vaikuttaa merkittävästi lisämaksujärjestelmään Portugalissa ja yhteisössä."

2. Lisätään II osaston (Paikallistuotantoa koskevat tukitoimenpiteet) 3 luvun (Azorien tuotteita koskevat tukitoimenpiteet) 1 jaksoon (Karjankasvatus ja maitotuotteet) 21 artiklan jälkeen 21 a, 21 b ja 21 c artikla seuraavasti:

" 21 a artikla

1. Markkinointivuodet 1999-2000, 2001-2002 ja 2002-2003 kattavan siirtymäkauden aikana ainoastaan asetuksen (ETY) N:o 3950/92 [1] 9 kohdan c kohdan määritelmän mukaisten tuottajien, jotka ovat sijoittuneet Azoreille, harjoittavat tuotantoa Azoreilla ja jotka pitävät kaupan viitemääränsä, jota on korotettu kolmannen alakohdan mukaisesti määritetyllä prosenttisosuudella, ylittäviä määriä, katsotaan vaikuttaneen ylitykseen, kun lisämaksu jaetaan edellä mainitun asetuksen 2 artiklan 1 kohdan toisessa virkkeessä tarkoitettujen tuottajien kesken.

[1] EYVL L 405, 31.12.1992, s. 1. Asetus sellaisena kuin se on viimeksi muutettuna asetuksella (EY) N:o 749/2000, EYVL L 90, 12.4.2000, s. 4.

Lisämaksu peritään määriltä, jotka ylittävät tällä tavoin korotetun viitemäärän sen jälkeen, kun tämän korotuksen rajoissa käyttämättä jääneet määrät on jaettu uudelleen ensimmäisessä alakohdassa tarkoitetuille tuottajille kunkin käytössä olevan viitemäärän mukaan.

Ensimmäisessä alakohdassa tarkoitettu prosenttiosuus vastaa 73 000 tonnin määrän ja kullakin tilalla 31 päivänä maaliskuuta 2000 käytettävissä olleiden viitemäärien summan välistä suhdetta. Sitä sovelletaan kunkin tuottajan 31 päivänä maaliskuuta 2000 käytettävissä olleisiin viitemääriin.

2. Kaupan pidettyjä maito- tai maitoekvivalenttimääriä, jotka ylittävät viitemäärät mutta eivät 1 kohdassa tarkoitettua prosenttimäärää 1 kohdassa säädetyn uudelleenjaon jälkeen, ei oteta huomioon asetuksen (ETY) N:o 3950/92 2 artiklan 1 kohdan ensimmäisen virkkeen mukaisesti laskettavaa Portugalin viitemäärän mahdollista ylitystä todettaessa.

21 b artikla

Portugalin tasavallan on ilmoitettava komissiolle tämän asetuksen 21 a artiklan mukaisesti annetuista säännöksistä ennen niiden voimaantuloa.

21 c artikla

Komissio säätää tarvittaessa 21 a artiklan soveltamista koskevista toimenpiteistä 29 artiklan 2 kohdassa vahvistettua menettelyä noudattaen."

>TAULUKON PAIKKA>